Iktatószám: NSZFH/626/000414-1/2021.

**A Nemzeti Szakképzési és Felnőttképzési Hivatal**

a szakképzésről szóló 2019. évi LXXX. törvény 46. § (3) – (4) bekezdése alapján

pályázatot hirdet az

**Nyíregyházi SZC Sipkay Barna Technikum**

**igazgató** (intézményvezető)

beosztásának ellátására.

**Foglalkoztatás jellege**: teljes munkaidő, munkaviszony

**A vezetői megbízás időtartama**: 3 év.

**A munkavégzés helye:**

**Nyíregyházi SZC Sipkay Barna Technikum**

**4400 Nyíregyháza, Krúdy Gyula utca 32.**

**A munkakörbe tartozó, illetve a vezetői megbízással járó lényeges feladatok:**

A jogszabályoknak és szakmai követelményeknek megfelelően, a főigazgató irányítása mellett a szakképző intézmény szakmai vezetése, döntés minden olyan a szakképző intézmény működésével, feladatellátásával kapcsolatos ügyben, amelyet jogszabály nem utal a főigazgató vagy a kancellár hatáskörébe.

**Munkabér:**

A munkabér a felek közötti megállapodáson, illetve a szakképzésről szóló 2019. évi LXXX. törvény és a munka törvénykönyvéről szóló 2012. évi I. törvény vonatkozó rendelkezésein alapul.

**Pályázati feltételek:**

* a pályázó a szakképzésről szóló 2019. évi LXXX. törvény 46. § (1) bekezdése, valamint a szakképzésről szóló törvény végrehajtásáról szóló 12/2020. (II. 7.) Korm. rendelet 127. § (1) bekezdésének megfelelően:

- a szakképző intézményben oktatói munkakör betöltéséhez szükséges felsőfokú végzettséggel és technikum esetében mesterképzésben, szakképző iskola esetében legalább alapképzésben szerzett szakképzettséggel rendelkezik,

- intézményvezetői szakképzettséggel rendelkezik, legalább egy év intézményvezetői gyakorlatot szerzett vagy legalább százhúsz órás tanügyigazgatási és pedagógiai ismereteket nyújtó képzésben vett részt, és

- oktatói, munkakörben vagy legalább heti tíz foglalkozás megtartására vonatkozó óraadói megbízás ellátása során legalább hároméves szakmai gyakorlatot szerzett.

* felhasználói szintű informatikai (MS Office, irodai alkalmazások) ismeretek,
* a pályázó ne álljon a tevékenység folytatását kizáró foglalkozástól eltiltás hatálya alatt, büntetlen előéletű és cselekvőképes legyen, ne álljanak fel vele szemben a munka törvénykönyvéről szóló 2012. évi I. törvény 44/A. §-ában felsorolt bűncselekményekre vonatkozó kizáró körülmények, továbbá ne álljon állam elleni bűncselekmény, igazságszolgáltatás elleni bűncselekmény, korrupciós bűncselekmény vagy közélet tisztasága, valamint a nemzetközi közélet tisztasága elleni bűncselekmény, hivatali bűncselekmény, illetve közbizalom elleni bűncselekmény miatt indult büntetőeljárás hatálya alatt,
* vagyonnyilatkozat-tételi eljárás lefolytatása.

**A pályázat részeként benyújtandó iratok, igazolások:**

* a pályázó által aláírt fényképes szakmai önéletrajz (a foglalkoztatási jogviszonyok pontos megjelölésével év, hó, nap megjelölésével),
* az álláshely betöltéséhez szükséges iskolai végzettség, szakképzettség, szakvizsga meglétét igazoló okmányok hitelesített másolata,
* 90 napnál nem régebbi hatósági erkölcsi bizonyítvány,
* a pályázó szakmai gyakorlatát igazoló dokumentum (munkáltatói igazolás, munkakör megnevezésével),
* a pályázó által aláírt motivációs levél (maximum 1 oldal terjedelemben),
* a szakképző intézmény vezetésére vonatkozó, a pályázó által aláírt program, amely tartalmazza a szakmai helyzetelemzésre épülő fejlesztési elképzeléseket,
* nyilatkozat arra vonatkozóan, hogy a pályázó hozzájárul a teljes pályázati anyagának sokszorosításához, továbbításához (harmadik személlyel közlés),
* nyilatkozat arról, hogy a pályázó hozzájárul személyes adatainak pályázattal összefüggő kezeléséhez, továbbításhoz.

**A munkakör betölthetőségének időpontja:**

A munkakör legkorábban 2021. július 01. napjától tölthető be.

**A pályázat benyújtásának határideje:** 2021. április 30.

A pályázati kiírással kapcsolatosan további információt Gurbánné Papp Mária főigazgató nyújt, a 06-70/1980-050-es telefonszámon, illetve gurbanne@nyiregyhaziszc.hu e-mail címen.

**A pályázatok benyújtásának módja:**

A pályázatot kérjük elektronikus formában a palyazatok@nyiregyhaziszc.hu e-mail címre megküldeni.

Kérjük az e-mailben feltüntetni: "PÁLYÁZAT – Nyíregyházi SZC Sipkay Barna Technikum igazgatói beosztására".

Az elektronikus formátumnak a pályázatot, illetve annak részeként benyújtott iratokat, igazolásokat pdf formátumban, a felsorolásnak megfelelően külön fájlban kell tartalmaznia.

**Pályázat elbírálásának határideje: 2021. június 30.**

**A pályázati kiírás közzétételének helye:**

* Nemzeti Szakképzési és Felnőttképzési Hivatal honlapja
* szakképzési centrum honlapja
* szakképző intézmény honlapja
* helyben szokásos módon

A pályázó a jelen kiírás valamennyi feltételét magára kötelezőnek fogadja el.